15. ΑΝΑΓΚ. ΝΟΜΟΣ 493 της 30/31 Ιουλ. 1945 Περί τροποποιήσεως διατάξεων του Στρατιωτικού Ποινικού Κώδικος και ενάρξεως εφαρμογής αυτού. Άρθρα 1-6 Τροποποιούνται τα άρθρα 5, 47, 118, 121, 140, 178, 183, 189, 200, 208, 213, 218, 219, 221, 222, 231, 240, 242, 244, 246, 285, 317, 383 και 394 και προστίθενται άρθρα 10Α΄, 383Α΄, 385Α΄και 434. Άρθρον 7 Ο εν Καΐρω εκδοθείς Αναγκ. Νόμος 3272 της 8ης Ιουνίου 1944 περί τροποποιήσεως διατάξεων του Α.Ν. 2803/41 «περί Στρατιωτικού Ποινικού Κώδικος» διατηρείται εν ισχύϊ και εφαρμόζεται μόνον εις τα εν τη αλλοδαπή λειτουργούντα έκτακτα στρατιωτικά δικαστήρια. Άρθρον 8 Αι από 1ης Ιουλίου 1941 μέχρι της δια του παρόντος οριζομένης ενάρξεως ισχύος αυτού, εκδοθείσαι συμφώνως προς τας διατάξεις του Κώδικος τούτου και κατ’ εφαρμογήν αυτού, ως και του εισαγωγικού υπ’ αριθ. 2840/1941 Νόμου δικαστικαί αποφάσεις θεωρούνται ως εξ υπαρχής εγκύρως εκδοθείσαι .  έγκυροι δ’ επίσης και πάσαι αι διαδικαστικαί πράξεις. Άρθρον 9 Από της ενάρξεως της ισχύος του Στρατιωτικού Κώδικος καταργούνται: α)Τα άρθρα 2, 3 και 5 και η §1 του άρθρου 4 του εν Καΐρω εκδοθέντος Α.Ν. 3112 της 2 Ιουν. 1942 π. προσθήκης διατάξεών τινων εις τον Α.Ν. 2803/41 π. Στρατιωτικού Ποινικού Κώδικος. β)Ο εν Καΐρω εκδοθείς Α.Ν. 3273 της 8 Ιουν. 1944 π. προσθήκης εις το άρθρον 386 του Α.Ν. 2803/1941 π. Στρατιωτικού Ποινικού Κώδικος πέμπτης παραγράφου. γ)Το άρθρον 3 του εν Καΐρω εκδοθέντος Α.Ν. 3274 της 17 Ιουν. 1944 π. δικονομικών διατάξεων αφορωσών στρατιωτικούς. δ)Ο Νόμος υπ’ αριθ. 71 της 21 Δεκ. 1944 π. διατάξεων αφορωσών την διαδικασίαν ενώπιον των Στρατοδικείων. Άρθρον 10 Η ισχύς του υπ’ αριθ. 2803 της 1 Μαρτ. 1941 Α.Ν. περί Στρατιωτικού Ποιν. Κώδικος (ως ούτος δια του παρόντος τροποποιείται) και του υπ’ αριθ. 2840/1941 π. εισαγωγικού Νόμου του Στρατιωτικού Ποιν. Κώδικος άρχεται μετά δύο μήνας από της δημοσιεύσεως του παρόντος Νόμου. 